The Many Saints of Newark

***The Many Saints of Newark*** (títol orichinal en anglés, en aragonés ***Os muitos santos de Newark***, estrenada en Aragón con o títol en castellano de ***Santos criminales***, en aragonés ***Santos criminals***) ye una cinta de cine estausunidense de cine de drama de gángsters estrenada l'anyo 2021, dirichida por Alan Taylor seguntes un guión orichinal de David Chase y Lawrence Konner (basau en os personaches creyaus por David Chase ta la serie de televisión *[[The Sopranos]]*), con una dirección de fotografía de Kramer Morgenthau, una producción cinematografica de David Chase, Lawrence Konner y Nicole Lambert ta las productoras New Line Cinema, Home Box Office y Chase Films y un elenco d'o cual en fan parte, entre d'atros actors, Alessandro Nivola, Leslie Odom Jr., Jon Bernthal, Corey Stoll, Michael Gandolfini, Billy Magnussen, Michela De Rossi, John Magaro, Ray Liotta, Vera Farmiga, Talia Balsam, Patina Miller, Joey Coco Diaz, Germar Terrell Gardner, Samson Moeakiola, Alexandra Intrator, Mattea Conforti y Gabriella Piazza.

A cinta ye concebida como una precuela d'a serie de televisión *[[The Sopranos]]* y precipia en 1967 cuan un choven Tony Soprano acompanya a su protector Dickie Moltisanti ta recibir a su pai Aldo "Hollywood Dick" Moltisanti y a la suya nueva y bien choven esposa italiana Giuseppina. Dickie ye un soldau d'a familia mafiosa DiMeo, a la que perteneixen tamién o pai de Tony (Johnny, como capo) y los suyos amigos. Cuan esclatan os disturbios de Newark de 1967 dimpués de que bels policía blancos agreden y roban a un taxista afroamericano, a Policía arresta a Johnny ya lo suyo chirmano, cosa que veye Tony. Poco dimpués, Dick maltracta a su nueva muller y Dickie lo veye, prencipiando una discusión que remata con a muerte de "Hollywood Dick" a mans d'o suyo fillo qui, ta amagar o crimen, decide tranportar a lo calavre enta un almagacén y provocar-ie un incendio. De resultas d'ixo, Dickie recibe a Giuseppina en "herencio" como amant, a la vegada que Harold McBrayer, un d'os suyos socios que ye afroamericano, ha de fuyir por un asasinato. En 1971, cuatre anyos dimpués, Harold torna ta fundar una "familia" de delincuents negros, a la vegada que Johnny marcha d'a garchola. Cuan Giuseppina prencipia una relación con Harold, Dick se baralla con él, pero la baralla s'interrumpe en plegar-ie la Policía. Poco dimpués, Dickie asasina a Giuseppina. Tamién aconsellan a Dick que no s'amane masiau a Tony, porque toz os que se li amanan mueren, y asinas lo fa. Pero bien luego Dick ye asasinau.

A cinta s'ambienta en Newark (Nueva Jersey) en 1967 y 1971 y las suyas escenas se filmoron en Bloomfield, Hasbrouck Heights, Highlands, Newark, Passaic y Paterson (Nueva Jersey) y Nueva York, Nyack y Yonkers (Nueva York), amás d'en os Gold Coast Studios en Nueva York.

*The Many Saints of Newark* ye una cinta que ha recibiu bellas nominacions a bels premios cinematograficos, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2021.
* Cintas de 2021.

## Referencias

## Vinclos externos
*  ''The Many Saints of Newark'' en Internet Movie Database.